title: Sklep Sveta z dne 14. aprila 2014 o zagotavljanju makrofinančne pomoči Ukrajini

text:
                  15.4.2014

                  SL

                  Uradni list Evropske unije

                  L 111/85

         SKLEP SVETA
         z dne 14. aprila 2014
         o zagotavljanju makrofinančne pomoči Ukrajini
         (2014/215/EU)
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti člena 213 Pogodbe,
         ob upoštevanju predloga Evropske komisije,
         ob upoštevanju naslednjega:

                     (1)

                     Odnosi med Evropsko unijo in Ukrajino se razvijajo v okviru evropske sosedske politike (ESP) in vzhodnega partnerstva. Sporazum o partnerstvu in sodelovanju med Unijo in Ukrajino je začel veljati 1. marca 1998. Dvostranski politični dialog in gospodarsko sodelovanje sta se dodatno razvijala v okviru pridružitvenega načrta EU-Ukrajina, sprejetega 23. novembra 2009. Sporazum o pridružitvi med Evropsko unijo in Evropsko skupnostjo za atomsko energijo in njunimi državami članicami na eni strani ter Ukrajino na drugi strani (v nadaljnjem besedilu: Sporazum o pridružitvi), ki vključuje poglobljeno in celovito območje proste trgovine (DCFTA), je bil dosežen s pogajanji v obdobju od 2007 do 2011 in parafiran leta 2012. Dne 21. novembra 2013 je kabinet ministrov Ukrajine odločil, da začasno prekine podpis Sporazuma o pridružitvi. Vendar je po odstopu ukrajinske vlade februarja 2014 sedanja ukrajinska vlada izrazila pripravljenost za podpis Sporazuma o pridružitvi v bližnji prihodnosti. Evropski svet je 6. marca 2014 v svoji izjavi o Ukrajini razglasil svojo zavezo, da kmalu podpiše vsa politična poglavja iz Sporazuma o pridružitvi in da enostransko sprejme ukrepe, ki bodo Ukrajini omogočili bistvene koristi od DCFTA.
                     Predlog uredbe Evropskega parlamenta in Sveta v ta namen je Komisija sprejela 11. marca 2014.

                     (2)

                     Trenutna politična kriza zelo škodljivo vpliva na že tako negotovo gospodarsko in finančno stabilnost Ukrajine. Ukrajina se sooča z zelo šibkim plačilnobilančnim in fiskalnim položajem, ki se naglo poslabšuje, gospodarstvo pa ponovno drsi v recesijo. Dejanska prekinitev pomoči Rusije iz naslova finančnega svežnja v višini 15 milijard USD in od aprila 2014 napovedana ukinitev nižjih cen plina, ki jih je predhodno odobrilo podjetje Gazprom, bosta položaj še dodatno poslabšali. V takih razmerah se Ukrajina sooča z resnim tveganjem, da v bližnji prihodnosti ne bo mogla izpolnjevati svojih obveznosti.

                     (3)

                     Po odstopu predhodne vlade je ukrajinski parlament 22. oziroma 27. februarja 2014 imenoval novega začasnega predsednika in novo vlado. Čeprav je ukrajinska ustava iz leta 2004 ponovno uveljavljena in so predsedniške volitve napovedane za 25. maj 2014, pa Ukrajina ni mogla ponovno doseči politične stabilnosti, ker je Ruska federacija nedavno prekršila njeno suverenost in ozemeljsko celovitost.

                     (4)

                     V tem okviru Ukrajina prosi za nujno finančno pomoč mednarodnih posojilodajalcev in donatorjev. Če bi sklep za zagotovitev take finančne pomoči sprejela Parlament in Svet v skladu s členom 212 Pogodbe o delovanju Evropske unije (PDEU) v okviru rednega zakonodajnega postopka, hitro izplačilo makrofinančne pomoči Unije Ukrajini (v nadaljnjem besedilu: makrofinančna pomoč Unije) v prvi polovici leta 2014 ne bi bilo možno in tako ne bi prispevalo h kritju nujnih finančnih potreb Ukrajine. Zato je upravičena zagotovitev makrofinančne pomoči Unije na podlagi sklepa Sveta, sprejetega v skladu s členom 213 PDEU.

                     (5)

                     Nujnost pomoči se nanaša na takojšnjo potrebo Ukrajine po finančnih sredstvih, poleg tistih, ki jih bodo zagotovile druge mednarodne finančne institucije in drugi dvostranski donatorji, ter makrofinančne pomoči, predvidene s Sklepom Sveta 2002/639/ES (1) in Sklepom št. 646/2010/EU Evropskega parlamenta in Sveta (2).

                     (6)

                     Trenutna kriza v Ukrajini opravičuje izjemno uporabo nujnega postopka v skladu s členom 213 PDEU. Ta sklep o zagotavljanju makrofinančne pomoči Ukrajini ne posega v druge prihodnje posle makrofinančne pomoči.

                     (7)

                     Po odstopu ukrajinske vlade je Unija ob različnih priložnostih razglasila svojo zavezanost k podpori novi ukrajinski vladi pri njenih namerah, da se položaj stabilizira in nadaljevanju izvajanja reform. Unija je razglasila tudi, da je pripravljena v celoti podpreti prizadevanja mednarodne skupnosti in mednarodnih finančnih institucij, zlasti Mednarodni denarni sklad (MDS), v zvezi s svežnjem mednarodne pomoči za obravnavo nujnih potreb Ukrajine, ki je pogojena z jasno zavezanostjo k reformam. Finančna podpora Unije Ukrajini je skladna s politiko Unije, kakor je določena v okviru evropske sosedske politike in vzhodnega partnerstva.

                     (8)

                     Makrofinančna pomoč Unije bi morala biti izreden finančni instrument nevezane in nenamenske plačilnobilančne podpore, namenjene obravnavi takojšnjih potreb upravičenke po zunanjem financiranju, in bi morala podpreti izvajanje političnega programa, ki vsebuje takojšnje odločne prilagoditvene ukrepe in ukrepe za strukturne reforme, oblikovane za kratkoročno izboljšanje plačilnobilančnega položaja.

                     (9)

                     Pričakuje se, da se bodo ukrajinski organi in MDS kmalu dogovorili o gospodarskem programu, ki bo podprt s finančnim dogovorom MDS.

                     (10)

                     Komisija je 5. marca 2014 glede na drastično poslabšanje plačilnobilančnega položaja v Ukrajini napovedala sveženj podpore, ki vključuje predlagano makrofinančno pomoč Unije. Ta sveženj je bil potrjen na izrednem zasedanju Evropskega sveta 6. marca 2014. Ta sveženj vključuje finančno pomoč v višini 11 milijard EUR v obdobju 2014–2020, vključno z nepovratnimi sredstvi v skupnem znesku 1,565 milijarde EUR v istem obdobju, zagotovljenimi v okviru evropskega instrumenta sosedstva, sklada za spodbujanje naložb v sosedstvo, instrumenta za prispevek k stabilnosti in miru ter proračuna za skupno zunanjo in varnostno politiko.
                     Izplačilo makrofinančne pomoči Unije, predvideno s Sklepom 2002/639/ES in Sklepom št. 646/2010/EU, se lahko izvede takoj, ko bo vzpostavljen program MDS.

                     (11)

                     Ker je Ukrajina država, vključena v evropsko sosedsko politiko, je upravičena do makrofinančne pomoči Unije.

                     (12)

                     Glede na to, da bodo drastično povečane potrebe Ukrajine po zunanjem financiranju predvidoma precej višje od sredstev, ki jih bodo zagotovili MDS in druge večstranske institucije, predstavlja nujna makrofinančna pomoč Unije, ki se zagotovi Ukrajini, v okviru trenutnih izrednih razmer ustrezen odziv na prošnjo Ukrajine za podporo pri finančni stabilizaciji. Makrofinančna pomoč Unije bi z dopolnitvijo sredstev iz finančnega dogovora MDS podprla gospodarsko stabilizacijo in program strukturnih reform Ukrajine.

                     (13)

                     Makrofinančna pomoč Unije bi morala biti namenjena za podporo ponovni vzpostavitvi vzdržnega stanja zunanjega financiranja Ukrajine, s čimer bi podprla njen gospodarski in družbeni razvoj.

                     (14)

                     Znesek makrofinančne pomoči Unije temelji na predhodni oceni preostalih potreb Ukrajine po zunanjem financiranju in upošteva zmožnost države, da se financira z lastnimi sredstvi, zlasti mednarodnimi rezervami, ki so ji na voljo. Makrofinančna pomoč Unije bi morala dopolnjevati programe in finančna sredstva, ki jih zagotavljata MDS in Svetovna banka. Pri določanju zneska pomoči se upoštevajo tudi potreba po zagotavljanju pravične porazdelitve bremena med Unijo in drugimi donatorji, drugi instrumenti Unije za zunanje financiranje, ki se že uporabljajo v Ukrajini, in dodana vrednost splošnega ukrepanja Unije.

                     (15)

                     Komisija bi morala zagotoviti pravno in vsebinsko skladnost makrofinančne pomoči Unije s ključnimi načeli, cilji in ukrepi, sprejetimi na različnih področjih zunanjega delovanja, ter drugimi ustreznimi politikami Unije.

                     (16)

                     Makrofinančna pomoč Unije bi morala podpirati zunanjo politiko Unije do Ukrajine. Službe Komisije in Evropska služba za zunanje delovanje bi morale v celotnem obdobju zagotavljanja makrofinančne pomoči tesno sodelovati, da bi usklajevale in zagotavljale doslednost zunanje politike Unije.

                     (17)

                     Makrofinančna pomoč Unije bi morala podpirati zavezanost Ukrajine vrednotam, ki jih deli z Unijo, vključno z demokracijo, pravno državo, dobrim upravljanjem, spoštovanjem človekovih pravic, trajnostnim razvojem in zmanjševanjem revščine, ter tudi njeno zavezanost načelom odprte in pravične trgovine, ki temelji na pravilih.

                     (18)

                     Pogoj za dodelitev makrofinančne pomoči Unije bi moral biti, da Ukrajina spoštuje učinkovite demokratične mehanizme, vključno z večstrankarskim parlamentarnim sistemom in pravno državo, ter zagotavlja spoštovanje človekovih pravic. Poleg tega bi morali biti posebni cilji makrofinančne pomoči Unije povečanje učinkovitosti, preglednosti in odgovornosti sistemov za upravljanje javnih financ v Ukrajini ter spodbujanje strukturnih reform, katerih cilj je podpiranje trajnostne rasti in fiskalne konsolidacije. Komisija bi morala redno spremljati izpolnjevanje pogojev in doseganje navedenih ciljev.

                     (19)

                     Da bi zagotovili učinkovito zaščito finančnih interesov Unije, povezanih z makrofinančno pomočjo Unije, bi morala Ukrajina sprejeti ustrezne ukrepe za preprečevanje in boj proti goljufijam, korupciji in vsem drugim nepravilnostim, povezanim s pomočjo. Poleg tega bi bilo treba sprejeti določbe, na podlagi katerih bi Komisija izvajala nadzor, Računsko sodišče pa revizije.

                     (20)

                     Sprostitev makrofinančne pomoči Unije ne vpliva na pristojnosti Evropskega parlamenta in Sveta.

                     (21)

                     Zneski rezervacij, potrebnih za makrofinančno pomoč, bi morali biti skladni z odobrenimi proračunskimi sredstvi iz večletnega finančnega okvira.

                     (22)

                     Makrofinančno pomoč Unije bi morala upravljati Komisija. Da bi se Evropskemu parlamentu in Svetu zagotovila možnost spremljanja izvajanja tega sklepa, bi ju morala Komisija redno obveščati o razvoju dogodkov v zvezi s pomočjo in jima posredovati ustrezne dokumente.

                     (23)

                     Za zagotovitev enotnih pogojev izvajanja tega sklepa bi bilo treba na Komisijo prenesti izvedbena pooblastila. Ta pooblastila bi bilo treba izvajati v skladu z Uredbo (EU) št. 182/2011 Evropskega parlamenta in Sveta (3) –

               SPREJEL NASLEDNJI SKLEP:

            Člen 1

               1.   Unija da Ukrajini na voljo makrofinančno pomoč v višini največ 1 milijarde EUR, da bi podprla gospodarsko stabilizacijo in reforme Ukrajine (v nadaljnjem besedilu: makrofinančna pomoč Unije). Pomoč prispeva k pokrivanju nujnih plačilnobilančnih potreb Ukrajine, kot so opredeljene v gospodarskem programu vlade, ki ga podpira MDS.

               2.   Celotni znesek makrofinančne pomoči Unije se Ukrajini zagotovi v obliki posojil. Na Komisijo se prenese pooblastilo, da si v imenu Unije izposodi potrebna sredstva na kapitalskih trgih ali od finančnih institucij in jih nato posodi Ukrajini. Rok zapadlosti posojil ne sme presegati 15 let.

               3.   Izplačevanje makrofinančne pomoči Unije upravlja Komisija v skladu s sporazumi ali dogovori, sklenjenimi med MDS in Ukrajino, in v skladu z glavnimi načeli in cilji gospodarskih reform, določenih v pridružitvenem načrtu EU-Ukrajina, dogovorjenem v okviru evropske sosedske politike.

               4.   Komisija Evropski parlament in Svet redno obvešča o dogajanjih v zvezi z makrofinančno pomočjo Unije, tudi na področju izplačil, in jima pravočasno predloži ustrezne dokumente.

               5.   Makrofinančna pomoč Unije se da na voljo za obdobje enega leta, ki se začne na prvi dan po začetku veljavnosti memoranduma o soglasju iz člena 3(1) tega sklepa. Obdobje razpoložljivosti se lahko podaljša s sklepom Sveta na predlog Komisije.

               6.   Če se finančne potrebe Ukrajine v obdobju izplačevanja makrofinančne pomoči Unije znatno zmanjšajo v primerjavi z začetnimi napovedmi, Komisija v skladu s postopkom pregleda iz člena 7(2) zmanjša znesek pomoči oziroma jo zamrzne ali prekine.

            Člen 2
            Predpogoj za dodelitev makrofinančne pomoči Unije je, da Ukrajina spoštuje učinkovite demokratične mehanizme, vključno z večstrankarskim parlamentarnim sistemom in pravno državo, ter zagotavlja spoštovanje človekovih pravic.
            Komisija spremlja izpolnjevanje tega predpogoja skozi celotno obdobje izvajanja makrofinančne pomoči Unije.
            Ta člen se uporablja v skladu s Sklepom Sveta 2010/427/EU (4).

            Člen 3

               1.   Komisija se v skladu s postopkom pregleda iz člena 7(2) z ukrajinskimi organi dogovori o jasno opredeljenih pogojih gospodarske politike in finančnih pogojih, osredotočenih na strukturne reforme in zdrave javne finance, ki veljajo za makrofinančno pomoč Unije in se določijo v memorandumu o soglasju, ki vključuje časovni okvir za izpolnjevanje teh pogojev.
               Pogoji gospodarske politike in finančni pogoji, določeni v memorandumu o soglasju, so skladni s sporazumi ali dogovori iz člena 1(3), vključno s programi makroekonomskega prilagajanja in strukturnih reform, ki jih izvaja Ukrajina ob podpori MDS.

               2.   Namen teh pogojev je zlasti povečanje učinkovitosti, preglednosti in odgovornosti sistemov za upravljanje javnih financ v Ukrajini, vključno v zvezi z uporabo makrofinančne pomoči Unije. Pri oblikovanju ukrepov politike se ustrezno upošteva tudi napredek v zvezi z vzajemnim odpiranjem trgov, razvojem pravične trgovine, ki temelji na pravilih, ter drugimi prednostnimi nalogami v okviru zunanje politike Unije. Komisija redno spremlja napredek pri doseganju teh ciljev.

               3.   Podrobni finančni pogoji makrofinančne pomoči Unije se določijo v sporazumu o posojilu, ki ga sklenejo Komisija in ukrajinske oblasti.

               4.   Komisija redno preverja, ali so pogoji iz člena 4(3) še vedno izpolnjeni, vključno s tem, ali so gospodarske politike Ukrajine v skladu s cilji makrofinančne pomoči Unije. Pri tem tesno sodeluje z MDS in Svetovno banko ter po potrebi z Evropskim parlamentom in Svetom.

            Člen 4

               1.   Komisija pod pogoji iz odstavka 3 da na voljo makrofinančno pomoč Unije v dveh posojilnih obrokih. Višina posameznega obroka se določi v memorandumu o soglasju. Če okoliščine to izjemoma zahtevajo, se makrofinančna pomoč Unije da na voljo v enem posojilnem obroku.

               2.   Za zneske makrofinančne pomoči Unije se po potrebi oblikujejo rezervacije v skladu z Uredbo Sveta (ES, Euratom) št. 480/2009 (5).

               3.   Komisija sklene, da bo izplačala posojilne obroke, če so izpolnjeni vsi naslednji pogoji:

                           (a)

                           predpogoj iz člena 2;

                           (b)

                           stalni zadovoljivi dosežki pri izvajanju programa politik, ki vsebuje prilagoditvene ukrepe in ukrepe strukturne reforme, podprte z nepreventivnim kreditnim dogovorom z MDS;

                           (c)

                           izpolnitev pogojev ekonomske politike in finančnih pogojev, dogovorjenih v memorandumu o soglasju, v določenem časovnem okviru.

                     Če je predviden drugi obrok, se ne izplača prej kot v treh mesecih po izplačilu prvega obroka.

               4.   Če pogoji iz odstavka 3 niso izpolnjeni, Komisija začasno prekine ali ukine izplačilo makrofinančne pomoči Unije. V teh primerih Evropski parlament in Svet obvesti o razlogih za začasno prekinitev ali ukinitev.

               5.   Makrofinančna pomoč Unije se izplača Nacionalni banki Ukrajine.

               6.   Izplačilo se začne takoj, ko je zagotovljen program MDS.

            Člen 5

               1.   Najemanje in dajanje posojil v povezavi z makrofinančno pomočjo Unije se izvedeta v eurih z istim datumom valute posla ter ne vključujeta Unije v spremembe rokov zapadlosti oziroma je ne izpostavljata tečajnemu ali obrestnemu tveganju ali kakršnemu koli drugemu poslovnemu tveganju.

               2.   Če okoliščine to dopuščajo in če Ukrajina za to zaprosi, lahko Komisija sprejme potrebne ukrepe za vključitev klavzule o predčasnem odplačilu v posojilne pogoje, pri čemer mora ustrezna klavzula biti vključena tudi v pogoje posojil, ki jih najame Komisija.

               3.   Če okoliščine dovoljujejo izboljšanje obrestne mere posojila in če Ukrajina za to zaprosi, se lahko Komisija odloči za refinanciranje vseh ali dela prvotno najetih posojil ali prestrukturiranje ustreznih finančnih pogojev. Refinanciranje ali prestrukturiranje se izvede v skladu z odstavkoma 1 in 4 ter ne vpliva na podaljšanje roka zapadlosti zadevnega posojila ali povečanje zneska neodplačanega kapitala na dan refinanciranja ali prestrukturiranja.

               4.   Vse stroške, ki jih ima Unija v zvezi z najemanjem in dajanjem posojil v skladu s tem sklepom, krije Ukrajina.

               5.   Komisija Evropski parlament in Svet obvešča o dogajanjih v zvezi z dejavnostmi iz odstavkov 2 in 3.

            Člen 6

               1.   Makrofinančna pomoč Unije se izvaja v skladu z Uredbo (EU, Euratom) št. 966/2012 Evropskega Parlamenta in Sveta (6) in Delegirano uredbo Komisije (EU) št. 1268/2012 (7).

               2.   Makrofinančna pomoč Unije se izvaja v okviru neposrednega upravljanja.

               3.   Memorandum o soglasju in sporazum o posojilu, ki se skleneta z ukrajinskimi organi, vsebujeta določbe o:

                           (a)

                           zagotovitvi, da Ukrajina redno preverja, ali se finančna sredstva iz proračuna Unije uporabljajo pravilno, sprejme ustrezne ukrepe za preprečevanje nepravilnosti in goljufij ter po potrebi uporabi pravna sredstva za izterjavo nepravilno porabljenih sredstev, dodeljenih v skladu s tem sklepom;

                           (b)

                           zagotovitvi zaščite finančnih interesov Unije, zlasti določitvi posebnih ukrepov za preprečevanje goljufij, korupcije in vseh drugih nepravilnosti v zvezi z makrofinančno pomočjo Unije ter za boj proti tem pojavom, v skladu z Uredbo Sveta (ES, Euratom) št. 2988/95 (8), Uredbo Sveta (Euratom, ES) št. 2185/96 (9) ter Uredbo (Euratom, EU) št. 883/2013 Evropskega parlamenta in Sveta (10);

                           (c)

                           izrecni pooblastitvi Komisije, vključno z Evropskim uradom za boj proti goljufijam, ali njenih predstavnikov, da izvajajo preglede, med drugim preglede in inšpekcije na kraju samem;

                           (d)

                           izrecni pooblastitvi Komisije in Računskega sodišča, da izvajata revizije v obdobju, ko je makrofinančna pomoč Unije na voljo, in po njem, vključno z revizijami dokumentov in revizijami na kraju samem, kot so operativne ocene; in

                           (e)

                           zagotovitvi, da je Unija upravičena do predčasnega poplačila posojila, če se ugotovi, da je Ukrajina v zvezi z upravljanjem makrofinančne pomoči Unije vpletena v kakršno koli goljufijo, korupcijo ali katero koli drugo nezakonito dejavnost, ki škodi finančnim interesom Unije.

               4.   Med izvajanjem makrofinančne pomoči Unije Komisija z operativnimi ocenami spremlja ustreznost finančnih ureditev, upravnih postopkov ter mehanizmov notranje in zunanje kontrole Ukrajine, ki so ustrezni za tako pomoč.

            Člen 7

               1.   Komisiji pomaga odbor. Ta odbor je odbor v smislu Uredbe (EU) št. 182/2011.

               2.   Pri sklicevanju na ta odstavek se uporablja člen 5 Uredbe (EU) št. 182/2011.

            Člen 8

               1.   Komisija Evropskemu parlamentu in Svetu vsako leto do 30. junija predloži poročilo o izvajanju tega sklepa v predhodnem letu, skupaj z oceno tega izvajanja. V tem poročilu:

                           (a)

                           preuči napredek, dosežen pri izvajanju makrofinančne pomoči Unije;

                           (b)

                           oceni gospodarske razmere in napovedi za Ukrajino ter napredek, dosežen pri izvajanju ukrepov politik iz člena 3(1);

                           (c)

                           navede povezavo med pogoji gospodarske politike, določenimi v memorandumu o soglasju, tekočimi gospodarskimi in fiskalnimi rezultati Ukrajine ter odločitvami Komisije o izplačilu obrokov makrofinančne pomoči Unije.

               2.   Komisija najpozneje dve leti po koncu obdobja iz člena 1(5) predloži Evropskemu parlamentu in Svetu poročilo o naknadni oceni, v katerem ovrednoti rezultate in učinkovitost zaključenih ukrepov makrofinančne pomoči Unije ter navede, v kolikšni meri so prispevali k ciljem pomoči.

            Člen 9
            Ta sklep začne veljati na dan objave v Uradnem listu Evropske unije.

            V Luxembourgu, 14. aprila 2014

                  Za Svet

                  Predsednica

               C. ASHTON

            (1)  Sklep Sveta 2002/639/ES z dne 12. julija 2002 o dodatni makrofinančni pomoči Ukrajini (UL L 209, 6.8.2002, str. 22).

            (2)  Sklep št. 646/2010/EU Evropskega parlamenta in Sveta z dne 7. julija 2010 o zagotavljanju makrofinančne pomoči Ukrajini (UL L 179, 14.7.2010, str. 1).

            (3)  Uredba (EU) št. 182/2011 Evropskega parlamenta in Sveta z dne 16. februarja 2011 o določitvi splošnih pravil in načel, na podlagi katerih države članice nadzirajo izvajanje izvedbenih pooblastil Komisije (UL L 55, 28.2.2011, str. 13).

            (4)  Sklep Sveta 2010/427/EU z dne 26. julija 2010 o organizaciji in delovanju Evropske službe za zunanje delovanje (UL L 201, 3.8.2010, str. 30).

            (5)  Uredba Sveta (ES, Euratom) št. 480/2009 z dne 25. maja 2009 o ustanovitvi Jamstvenega sklada za zunanje ukrepe (UL L 145, 10.6.2009, str. 10).

            (6)  Uredba (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (UL L 298, 26.10.2012, str. 1).

            (7)  Delegirana uredba Komisije (EU) št. 1268/2012 z dne 29. oktobra 2012 o pravilih uporabe Uredbe (EU, Euratom) št. 966/2012 Evropskega parlamenta in Sveta o finančnih pravilih, ki se uporabljajo za splošni proračun Unije (UL L 362, 31.12.2012, str. 1).

            (8)  Uredba Sveta (ES, Euratom) št. 2988/95 z dne 18. decembra 1995 o zaščiti finančnih interesov Evropskih skupnosti (UL L 312, 23.12.1995, str. 1).

            (9)  Uredba Sveta (Euratom, ES) št. 2185/96 z dne 11. novembra 1996 o pregledih in inšpekcijah na kraju samem, ki jih opravlja Komisija za zaščito finančnih interesov Evropskih skupnosti pred goljufijami in drugimi nepravilnostmi (UL L 292, 15.11.1996, str. 2).

            (10)  Uredba (EU, Euratom) št. 883/2013 Evropskega parlamenta in Sveta z dne 11. septembra 2013 o preiskavah, ki jih izvaja Evropski urad za boj proti goljufijam (OLAF), ter razveljavitvi Uredbe (ES) št. 1073/1999 Evropskega parlamenta in Sveta in Uredbe Sveta (Euratom) št. 1074/1999 (UL L 248, 18.9.2013, str. 1).


title: Sklep Sveta z dne 26. januarja 1987 o sprejetju Evropskega sporazuma o izmenjavi reagentov za določanje krvnih skupin v imenu Skupnosti

text:
Pomembno pravno obvestilo

|

31987D0068

Uradni list L 037 , 07/02/1987 str. 0030 - 0030 finska posebna izdaja: poglavje 11 zvezek 11 str. 0375  švedska posebna izdaja: poglavje 11 zvezek 11 str. 0375

		Sklep Svetaz dne 26. januarja 1987o sprejetju Evropskega sporazuma o izmenjavi reagentov za določanje krvnih skupin v imenu Skupnosti(87/68/EGS)SVET EVROPSKIH SKUPNOSTI JEob upoštevanju Pogodbe o ustanovitvi Evropske gospodarske skupnosti in zlasti člena 28 Pogodbe,ob upoštevanju predloga Komisije,ker člen 5(1) Evropskega sporazuma o izmenjavi reagentov za določanje krvnih skupin določa, da pogodbenice sprejmejo vse potrebne ukrepe, s katerimi reagente za določanje krvnih skupin, ki jim jih dajo na razpolago druge pogodbenice, izvzamejo vseh uvoznih dajatev;ker je vsako avtonomno ali konvencionalno odstopanje od skupne carinske tarife v izključni pristojnosti Skupnosti;ker začetek veljavnosti Dodatnega protokola, na podlagi katerega lahko Evropska gospodarska skupnost postane pogodbenica navedenega Sporazuma, omogoča Skupnosti, da izvršuje svojo pristojnost v tej zadevi; ker so odstopanja, predvidena v Sporazumu, že odobrena v okviru pravil Skupnosti o oprostitvah carine;ker bi morala Skupnost zato postati pogodbenica Sporazuma,SKLENIL:Člen 1Evropski sporazum o izmenjavi reagentov za določanje krvnih skupin se sprejme v imenu Evropske gospodarske skupnosti.Besedilo Sporazuma je priloženo temu sklepu.Člen 2Predsednik Sveta je pooblaščen za imenovanje oseb, ki so pooblaščene za podpis Sporazuma, ki postane tako zavezujoč za Skupnost.V Bruslju, 26. januarja 1987Za SvetPredsednikL. Tindemans--------------------------------------------------


title: Sklep Političnega in varnostnega odbora EUPOL Kinshasa/2/2005 z dne  22. novembra 2005  o podaljšanju mandata vodje Policijske misije EU v Kinšasi (DRK) EUPOL  Kinshasa

text:
               21.12.2005

               SL

               Uradni list Evropske unije

               L 335/57

      SKLEP POLITIČNEGA IN VARNOSTNEGA ODBORA EUPOL KINSHASA/2/2005
   z dne 22. novembra 2005
   o podaljšanju mandata vodje Policijske misije EU v Kinšasi (DRK) EUPOL „Kinshasa“
   (2005/921/SZVP)
   POLITIČNI IN VARNOSTNI ODBOR JE –
   ob upoštevanju Pogodbe o Evropski uniji in zlasti člena 25(3) Pogodbe,
   ob upoštevanju Skupnega ukrepa Sveta 2004/847/SZVP z dne 9. decembra 2004 o Policijski misiji Evropske unije v Kinšasi (DRK) v zvezi z združeno policijsko enoto (EUPOL „Kinshasa“) (1), in zlasti členov 5 in 8 Skupnega ukrepa,
   ob upoštevanju naslednjega:

               (1)

               Politični in varnostni odbor je 9. decembra 2004 sprejel Sklep EUPOL Kinshasa/1/2004 (2) o imenovanju g. Adília Custódia za vodjo misije EUPOL „Kinshasa“.

               (2)

               Navedeni sklep preneha veljati 31. decembra 2005.

               (3)

               Svet se je 7. novembra 2005 strinjal s podaljšanjem misije EUPOL „Kinshasa“ za nadaljnjih 12 mesecev.

               (4)

               Generalni sekretar/visoki predstavnik je predlagal, da se mandat g. Adília Custódia, vodje misije EUPOL „Kinshasa“, podaljša do konca misije.

               (5)

               Mandat vodje misije EUPOL „Kinshasa“ je zato treba podaljšati do konca misije –

         SKLENIL:
   Člen 1
   Mandat g. Adília Custódia, vodje misije EUPOL „Kinshasa“, se podaljša do konca misije.
   Člen 2
   Ta sklep začne veljati z dnem sprejetja.
   Uporablja se do konca misije EUPOL „Kinshasa“.

      V Bruslju, 22. novembra 2005

            Za Politični in varnostni odbor

            Predsednik

         J. KING

      (1)  UL L 367, 14.12.2004, str. 30.

      (2)  UL L 396, 31.12.2004, str. 61.


title: 2006/307/ES: Sklep Sveta z dne  10. aprila 2006  o imenovanju avstrijskega nadomestnega člana Odbora regij

text:
               28.4.2006

               SL

               Uradni list Evropske unije

               L 115/35

      SKLEP SVETA

   z dne 10. aprila 2006
   o imenovanju avstrijskega nadomestnega člana Odbora regij
   (2006/307/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 263 Pogodbe,
   ob upoštevanju predloga avstrijske vlade,
   ob upoštevanju naslednjega:

               (1)

               Svet je 24. januarja 2006 sprejel Sklep 2006/116/ES (1) o imenovanju članov in nadomestnih članov Odbora regij za obdobje od 26. januarja 2006 do 25. januarja 2010,

               (2)

               po izteku mandata g. Ferdinanda EBERLETA se je sprostilo mesto nadomestnega člana Odbora regij –

         SKLENIL:
   Člen 1
   Kot nadomestna članica je v Odbor regij za preostanek mandata, torej do 25. januarja 2010, imenovana:
   dr. Elisabeth ZANON
   Landeshauptmannstellvertreterin Tirol
   kot zamenjava g. Ferdinandu EBERLETU.
   Člen 2
   Ta sklep se objavi v Uradnem listu Evropske unije.
   Ta sklep začne učinkovati na dan sprejetja.

      V Luxembourgu, 10. aprila 2006

            Za Svet

            Predsednica

         U. PLASSNIK

      (1)  UL L 56, 25.2.2006, str. 75.


title: 2005/924/ES: Sklep Komisije z dne  21. decembra 2005  o seznamu držav upravičenk, ki so upravičene do posebnega spodbujevalnega režima za trajnostni razvoj in dobro upravljanje, kakor je predvideno v členu 26(e) Uredbe Sveta (ES) št. 980/2005 o uporabi sheme splošnih tarifnih preferencialov

text:
               22.12.2005

               SL

               Uradni list Evropske unije

               L 337/50

      SKLEP KOMISIJE

   z dne 21. decembra 2005
   o seznamu držav upravičenk, ki so upravičene do posebnega spodbujevalnega režima za trajnostni razvoj in dobro upravljanje, kakor je predvideno v členu 26(e) Uredbe Sveta (ES) št. 980/2005 o uporabi sheme splošnih tarifnih preferencialov
   (2005/924/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 980/2005 z dne 27. junija 2005 o uporabi sheme splošnih tarifnih preferencialov (1), in zlasti členov 11 in 26 Uredbe,
   ob upoštevanju naslednjega:

               (1)

               Uredba (ES) št. 980/2005 predvideva dodelitev posebnega spodbujevalnega režima državam v razvoju, ki izpolnjujejo določene zahteve za trajnostni razvoj in dobro upravljanje.

               (2)

               Vse države v razvoju, ki želijo koristiti posebni spodbujevalni režim, so do 31. oktobra 2005 predložile prošnjo v pisni obliki z izčrpnimi informacijami o ratifikaciji zadevnih konvencij, zakonodaji in ukrepih za dejansko izvajanje določb konvencij ter svojo zavezo, da bodo dopustile in spoštovale spremljanje in preglede izvajanja, ki so predvideni v zadevnih konvencijah in v z njimi povezanih instrumentih.

               (3)

               Komisija je te prošnje preučila v skladu z določbami člena 11 Uredbe (ES) št. 980/2005 in oblikovala končni seznam držav upravičenk, ki izpolnjujejo ustrezna merila. V skladu s tem je treba tem državam od 1. januarja 2006 do 31. decembra 2008 dodeliti posebni spodbujevalni režim.

               (4)

               Ukrepi, predvideni s tem sklepom, so v skladu z mnenjem Odbora za splošne preferenciale –

         SKLENILA:
   Edini člen
   Do ugodnosti posebnega spodbujevalnega režima za trajnostni razvoj in dobro upravljanje, kakor je določeno v Uredbi (ES) št. 980/2005, so od 1. januarja 2006 do 31. decembra 2008 upravičene naslednje države v razvoju:

               (BO)

               Bolivija

               (CO)

               Kolumbija

               (CR)

               Kostarika

               (EC)

               Ekvador

               (GE)

               Gruzija

               (GT)

               Gvatemala

               (HN)

               Honduras

               (LK)

               Šrilanka

               (MD)

               Republika Moldavija

               (MN)

               Mongolija

               (NI)

               Nikaragva

               (PA)

               Panama

               (PE)

               Peru

               (SV)

               Salvador

               (VE)

               Venezuela

      V Bruslju, 21. decembra 2005

            Za Komisijo

         Peter MANDELSON

            Član Komisije

      (1)  UL L 169, 30.6.2005, str. 1.